smcproject/ml-wiki-sentences huggingface dataset:
മധ്യകാലഘട്ടം മുതൽ കർമ്മലമാതാവിന് മനുഷ്യരുടെ മരണാനന്തരം, പാപങ്ങളിൽ നിന്നുള്ള ശുദ്ധീകരണവും ശുദ്ധീകരണസ്ഥലവുമായി ചില ബന്ധമുള്ളതായി വിശ്വസിക്കപ്പെടുന്നു.
ചില ചിത്രങ്ങളിൽ, മാലാഖമാരോടും ഉത്തരീയം  ധരിച്ച വ്യക്തികളോടും ഒപ്പം അവരുടെ ആത്മാക്കളുടെ മധ്യസ്ഥതയ്ക്കായി വാദിക്കുന്ന മറിയത്തെ കാണാവുന്നതാണ്.
ഉത്തരീയവുമായി ബന്ധപ്പെട്ട ചില പ്രത്യേകാവകാശങ്ങൾ നിലവിൽ ഉള്ളതിനാലും കർമ്മലമാതാവ് ശുദ്ധീകരണസ്ഥലത്തേക്ക് ഇറങ്ങുന്നു എന്ന രീതിയിലുള്ള ചിത്രങ്ങൾ നിർമ്മിക്കപ്പെടുന്നതിന്നാലും 1613ൽ കർമ്മല മാതാവിന്റെ ചിത്രങ്ങൾ നിർമ്മിക്കുന്നത് സഭ വിലക്കിയിരുന്നു.
ഇത് " സാബറ്റൈൻ പ്രിവിലേജ് " എന്നറിയപ്പെടുന്നു.
കർമ്മല മാതാവിൻറെ രൂപം , പാൽമി ദൃശ്യങ്ങൾ
ഇറ്റലിയിലെ അക്വാഫൊണ്ടാറ്റയിൽ  1841 ജൂലൈ 16ന് കർമല മാതാവ് പ്രത്യക്ഷപ്പെട്ടു എന്ന് അവകാശപ്പെടുന്ന സ്ഥലം ഇന്നൊരു തീർത്ഥാടനകേന്ദ്രമാണ്.
1917ലെ ഫാത്തിമ മാതാവിന്റെ ദർശനത്തിൽ കർമ്മലിൽ നടന്ന സംഭവങ്ങൾ സത്യമാണെന്നും സൈമൺ സ്റ്റോക്കിന് പ്രത്യക്ഷപ്പെട്ട് ഉത്തരീയം നൽകിയതായും പറയപ്പെടുന്നു.
സ്പെയിനിലെ ഗരബന്ദലിലുള്ളത് (1961-65) കാർമൽ പർവതത്തിൽ പ്രത്യക്ഷപ്പെട്ട വാഴ്ത്തപ്പെട്ട കന്യാമറിയത്തിന്റെ ചിത്രങ്ങളാണെന്ന് റിപ്പോർട്ടുചെയ്‌യുകയുണ്ടായി.
കർമ്മല മാതാവിൻറെ രൂപം, അക്വാഫോണ്ടാറ്റ അത്ഭുതങ്ങൾ
ഇറ്റലിയിലെ പാൽമിയിൽ, 1894ൽ നടന്ന ഭൂകമ്പത്തിന്റെ വാർഷികദിനമായി വർഷം തോറും നവംബർ 16ന് പ്രദേശവാസികൾ ആചരിക്കുന്നുണ്ട്.
1894ൽ നടന്ന ഭൂകമ്പത്തിന്റെ പ്രഭവകേന്ദ്രം പാമിയ നഗരത്തിലായിരുന്നു.
ഒരു അനുബന്ധ സംഭവമെന്നോണം ഈ ഭൂകമ്പത്തിന് 17 ദിവസത്തിനുമുമ്പ്, കർമ്മലമാതാവിന്റെ രൂപത്തിലുള്ള പ്രതിമയിൽ വിചിത്രമായ നേത്രചലനങ്ങളും മുഖത്തിന്റെ വർണ്ണത്തിലുള്ള മാറ്റങ്ങളും വിശ്വാസികളിൽ പലരും കാണുകയുണ്ടായി.
പ്രാദേശിക, ദേശീയ മാധ്യമങ്ങൾ ഈ സംഭവങ്ങൾ റിപ്പോർട്ട് ചെയ്തിരുന്നു.
നവംബർ 16 വൈകുന്നേരം ആയപ്പോൾ, വിശ്വാസികൾ തെരുവുകളിലൂടെ കാർമൽ മാതാവിന്റെ പ്രതിമ ചുമലിൽ ചുമക്കുന്ന ഘോഷയാത്ര നടത്തുകയുണ്ടായി.
ഘോഷയാത്ര നഗരത്തിന്റെ അവസാനത്തിലെത്തിയപ്പോൾ, ഭയാനകമായ ഭൂകമ്പം പാൽമി ജില്ലയെ മുഴുവൻ നടുക്കി.
പഴയ വീടുകളിൽ ഭൂരിഭാഗവും തകർന്നുവീണു.
15,000 ത്തോളം വരുന്ന ജനസംഖ്യയിൽ ഒൻപത് പേർ മാത്രമാണ് അന്ന് മരിച്ചത്.
കാരണം മിക്കവാറും എല്ലാ ആളുകളും ഘോഷയാത്ര കാണാൻ തെരുവിലിറങ്ങുകയും നശിച്ച കെട്ടിടങ്ങൾക്കുള്ളിൽ കുടുങ്ങാതിരിക്കുകയും ചെയ്തു.
അതിനാൽ, നഗരത്തിൽ എല്ലാ വർഷവും 1894 ലെ ഘോഷയാത്രയെ അനുസ്മരിപ്പിക്കുന്ന ഘോഷയാത്ര നടത്താറുണ്ട്.
കത്തോലിക്കാ സഭ പാൽമിയിൽ നടന്ന ഈ  അത്ഭുതത്തെ ഔദ്യോഗികമായി അംഗീകരിച്ചു.
വത്തിക്കാൻ 1895 സെപ്റ്റംബർ 22 ന് പുറപ്പെടുവിച്ച ഉത്തരവിന്റെ അടിസ്ഥാനത്തിൽ 1896 നവംബർ 16 ന് കർമ്മലമാതാവിന്റ പ്രതിമ കിരീടധാരണം ചെയ്യുകയും ചെയ്തു.
സമാധാന പ്രസ്ഥാനത്തിന്റെ ഉത്ഭവം
1945 ജൂലൈ 16 ന് ന്യൂ മെക്സിക്കോയിലെ അലാമോഗോർഡോയ്ക്ക് സമീപം ആദ്യത്തെ അണുബോംബ് പൊട്ടിത്തെറിച്ചു.
ഈ തീയതിയും കർമ്മല മാതാവിന്റെ പെരുന്നാളും തമ്മിലുള്ള യാദൃശ്ചികതയിലാണ് കത്തോലിക്കാസഭ  യുദ്ധവിരുദ്ധ പ്രസ്ഥാനം കെട്ടിപ്പടുത്തത്.
1990 ൽ പുരോഹിതനായ
ഇമ്മാനുവൽ ചാൾസ് മക്കാർത്തി, “ജൂലൈ 16ന് ഇരുപത്തിനാലു മണിക്കൂർ പ്രാർത്ഥന ദിനം” ആരംഭിച്ചു.
ന്യൂ മെക്സിക്കോയിൽ എല്ലാ വർഷവും ജൂലൈ 16 ന് ട്രിനിറ്റി സൈറ്റിൽ സമാധാനത്തിനും ആണവായുധങ്ങൾ ഇല്ലാതാക്കാനും പ്രാർത്ഥിക്കുന്നതിനായി ഒരു പ്രാർത്ഥന കൂട്ടായ്മ നടത്തുന്നുണ്ട്.
പ്രതിമകളുടെ ശേഖരം
കർമ്മല മാതാവിന്റെ പ്രതിമകളിൽ സാധാരണയായി ഉത്തരീയത്തിന്റെ സാന്നിധ്യം കൂടി ചേർത്താണ് ചിത്രീകരിക്കുക.
ബെനിയാജാൻ , സ്പെയിൻ ചിലി ചിലി ബിസ്കെ , സ്പെയിൻ മെഡെലൻ, കൊളംബിയ പോക്കർടാംബോ , പെറു ബോസ്റ്റൺ , യുഎസ്എ ഓക്സാക്ക , മെക്സിക്കോ ഓക്സാക്ക , മെക്സിക്കോ പട്ടഡ , സാർഡിനിയ
അവലംബം പുറത്തേക്കുള്ള കണ്ണികൾ ഉത്തരീയം: ഒരു "നിശബ്ദ ഭക്തി" Archived 2019-04-24 at the Wayback Machine .
- 2008 ലെ ലേഖനം സെനിറ്റ് ന്യൂസ് സർവീസ് വഴി ഫാ.
കീറൻ കാവനോഗ്, ഒസിഡി ബ്രൗൺ സ്കാപുലറിനോടുള്ള ഭക്തി, ചരിത്രപരമായ പ്രശ്നങ്ങളുടെ നിലനിൽപ്പ്, ഇടയ പരിശീലനം എന്നിവ ചർച്ച ചെയ്യുന്നു നമ്മുടെ ജീവിതത്തിലെ കന്യാമറിയം - കാർമലൈറ്റ് പാരമ്പര്യത്തിലെ മരിയൻ ഭക്തിയെക്കുറിച്ചുള്ള ലേഖനം കർമ്മല മാതാവിന്റെ ദൃശ്യങ്ങൾ
കർമ്മലീത്താ നിഷ്പാദുക സമൂഹം
കത്തോലിക്കാ സഭയിലെ ധർമ്മയാചക സന്യാസ സമൂഹങ്ങളിൽ ഒന്നാണ് കാർമ്മൽ മലയിലെ അനുഗ്രഹീതയായ കന്യകാമറിയത്തിന്റെ നിഷ്പാദുക സന്യസ്തസഹോദരന്മാരുടെ ക്രമം അഥവാ കർമ്മലീത്താ നിഷ്പാദുക സമൂഹം .
16ാം നൂറ്റാണ്ടിൽ കർമ്മലീത്താ സമൂഹത്തിൽ സ്പാനിഷ് പുണ്യവാന്മാരായ ആവിലായിലെ തെരേസയും കുരിശിന്റെ യോഹന്നാനും തുടങ്ങിവെച്ച പരിഷ്കരണ നീക്കങ്ങളുടെ ഭാഗമായാണ് ഈ സന്യാസ ക്രമം രൂപപ്പെട്ടത്.
കാൽപാദങ്ങൾ മറയ്ക്കുന്ന ചെരുപ്പുകൾ അല്ലെങ്കിൽ ഷൂകൾ ഉപേക്ഷിച്ച് നിഷ്പാദുകരായോ ലളിതമായ ചെരുപ്പുകൾ മാത്രം ധരിച്ചുകൊണ്ടോ പ്രവർത്തിക്കുന്നവരാണ് ഇവർ.
ഈ സന്യാസ ക്രമത്തിൽ നിന്ന് വേർതിരിച്ചറിയാൻ ആദ്യത്തെ കർമ്മലീത്താ സമൂഹത്തെ പഴയ ആചരണരീതിക്കാരായ കർമ്മലീത്താക്കാർ എന്നോ സപാദുക കർമ്മലീത്താക്കാർ എന്നോ വിളിക്കാറുണ്ട്.
കർമ്മലീത്താ നിഷ്പ്ദുക മൂന്നാം സഭ (ക. നി. മൂ. സ.) എന്ന പേരിൽ അത്മായർക്കുവേണ്ടിയുള്ള ഒരു മൂന്നാം സന്യാസക്രമം കൂടി നിഷ്പാദുക കർമ്മലീത്താക്കാരുമായി ബന്ധപ്പെട് നിലവിലുണ്ട്.
കർമ്മലീത്താ സമൂഹം ഏലിയാ പ്രവാചകൻ കർമ്മലീത്ത ക്രമത്തിന്റെ ആത്മീയ പിതാവായി കണക്കാക്കപ്പെടുന്നു
റോമൻ കത്തോലിക്കാ സഭയിലെ ഒരു സന്യസ്ത സമൂഹമാണ് കാർമ്മൽ മലയിലെ അനുഗ്രഹീതയായ കന്യകാമറിയത്തിന്റെ സന്യസ്തസഹോദരന്മാരുടെ ക്രമം ( ലത്തീൻ : Ordo Fratrum Beatissimæ Virginis Mariæ de Monte Carmelo ), അഥവാ കർമ്മലിത്താ സമൂഹം .
നൂറ്റാണ്ടിൽ കുരിശുയുദ്ധ രാഷ്ട്രങ്ങളിലെ കാർമൽ മലയിൽ സ്ഥാപിക്കപ്പെട്ടതാണ് സമർപ്പിത സമൂഹം എന്ന് കരുതപ്പെടുന്നു.
കാലാബ്രിയയിലെ ബെർഥോൽദ് , വെർസെല്ലിയിലെ ആൽബർട്ട് , എന്നിവർ പരമ്പരാഗതമായി ഈ സമൂഹത്തിന്റെ സ്ഥാപകരായി അറിയപ്പെടുന്നുണ്ടെങ്കിലും ആദ്യകാല കർമ്മലീത്താ സമൂഹത്തെക്കുറിച്ച് വ്യക്തമായ ചരിത്ര രേഖകൾ ലഭ്യമല്ല.
ആദ്യം നിലനിന്നിരുന്നത് പുരുഷന്മാർക്ക് വേണ്ടിയുള്ള സന്യാസ സമൂഹമായിരുന്നു.
സ്ത്രീകൾക്ക് വേണ്ടി ഒരു പുതിയ ക്രമം കർമ്മലിത്താ സമൂഹത്തിൻറെ ഭാഗമായി തുടങ്ങുന്നത്  1452ലാണ്.
കാർമൽ മലയിലെ അനുഗ്രഹീതയായ കന്യകാമറിയത്തിന്റെ സന്യസ്തസഹോദരന്മാരുടെ ക്രമം എന്ന് ഔദ്യോഗികമായി അറിയപ്പെടുന്ന ഈ സന്യാസസമൂഹം സാധാരണയായി കർമ്മലീത്താക്കാർ അല്ലെങ്കിൽ കർമ്മലീത്താ സഭ എന്നാണ് വിളിക്കപ്പെടുന്നത്.
1562ൽ ഈ സന്യാസസമൂഹത്തിൽ നിന്ന് രൂപപ്പെട്ട സ്വതന്ത്ര സന്യാസസമൂഹമായ കർമ്മലീത്താ നിഷ്പാദുക സന്യാസമൂഹത്തിൽ നിന്ന് വേർതിരിച്ചറിയാൻ ഇവരെ 'പഴയ ആചരണരീതിക്കാരായ കർമ്മലീത്താക്കാർ' എന്നും അപൂർവ്വമായി 'സപാദുക കർമ്മലീത്താക്കാർ' എന്നും വിളിക്കാറുണ്ട്.
ചരിത്രം ആദ്ധ്യാത്മിക പൈതൃകം
പഴയനിയമ പ്രവാചകനായ ഏലിയായെ പ്രധാന ആദ്ധ്യാത്മിക പിതാവായി ഗണിക്കുന്നതിനാൽ കർമ്മലീത്താ സന്യാസസമൂഹം പിൽക്കാല ആദ്ധ്യാത്മികഗുരുക്കളെ പ്രസ്തുത സ്ഥാനത്ത് ഗണിക്കുന്ന ഭൂരിഭാഗം അന്യ സന്യാസമൂഹങ്ങളിൽ നിന്ന് വ്യത്യസ്തരാണ്.
ഏലിയായും ശിഷ്യനായ ഏലീശായും പ്രാർത്ഥിക്കുകയും തപസ്സനുഷ്ഠിക്കുകയും ചെയ്തു എന്ന് കരുതപ്പെടുന്ന ഗുഹകളിൽ കഴിഞ്ഞിരുന്ന യഹൂദ ക്രൈസ്തവ സന്യാസികളുടെ തുടർച്ചയായാണ് കർമ്മലീത്താ സമൂഹം സ്വയം കരുതുന്നത്.
ഈ പാരമ്പര്യം സ്വീകരിച്ചാണ് 12ാം നൂറ്റാണ്ടിൽ കുരിശുയുദ്ധങ്ങളുടെ കാലത്ത് കാർമ്മൽ മലയിൽ താവളമടിച്ച ഈ സന്യാസമൂഹത്തിന്റെ സ്ഥാപക പിതാക്കന്മാർ പ്രവർത്ഥിച്ചിരുന്നത്.
ഇവർ ആ മലയിൽ കന്യകാമറിയത്തിന്റെ നാമത്തിൽ ഒരു പള്ളി പണികഴിപ്പിക്കുകയും സന്യാസമൂഹം ക്രമേണ കന്യകാമറിയത്തിന്റെ പേരിൽ അറിയപ്പെടുകയും ചെയ്തു.
കാർമ്മൽ മലയുടെ രാജ്ഞിയും നാഥയുമായി കന്യകാമറിയം അറിയപ്പെടുകയും ചെയ്തു.
അവലംബം ↑ 1 2 ↑ Not until the late fourteenth century was 'B', the prior of the earliest known community of Carmelites, expanded to read Brocard.
See Keith J Egan, "The Spirituality of the Carmelites", in Jill Raitt with Bernard McGinn and John Meyendorff, eds, Christian Spirituality: High Middle Ages and Reformation , (London: SCM, 1989), p. 50.
See also ↑ Carmelite Nuns of Great Britain, Our History , accessed 19 December 2019 ↑ Chapter The "Vitae Formula" of Saint Albert
കർവ ചൗഥ്
ഭർത്താവിന്റെ രക്ഷയ്ക്കായും, ആയുസ്സിനും വേണ്ടി സൂര്യോദയം മുതൽ, ചന്ദ്രോദയം വരെ വടക്കേ ഇന്ത്യയിലെ  ഹിന്ദു സ്ത്രീകൾ എടുക്കുന്ന ഒരു ദിവസത്തെ  വ്രതമാണ് കർവ ചൗഥ്.
ഇതൊരു ആഘോഷമായി കണക്കാക്കുന്നു.
ഈ വ്രതം, പരമ്പരാഗതമായി മദ്ധ്യപ്രദേശ് , രാജസ്ഥാൻ , എന്നിവടങ്ങളിലും, ഉത്തർപ്രദേശിന്റെയും , ഹിമാചൽ പ്രദേശിന്റേയും , ഹരിയാനയുടേയും,പഞ്ചാബിന്റേയും,  ചില ഭാഗങ്ങളിലും ആഘോഷിച്ചുവരുന്നു.
പൂർണചന്ദ്രൻ വരുന്ന നാലാം ദിവസം മുതലാണ് ഈ വ്രതം ആരംഭിക്കുന്നത്.
ഹിന്ദു ലൂണിസോളാർ കലണ്ടർ അനുസരിച്ച് അത് കാർത്തിക മാസമാണ്.
ചിലപ്പോൾ വിവാഹം കഴിക്കാത്ത സത്രീകളും, വരുംകാല വരനായി ഇങ്ങനെ ചെയ്യാറുണ്ട്.
ഇതുപോലുള്ള മറ്റൊരുത്സവമാണ് ചത്ത്, അത് ചണ്ടിഗണ്ഡ്, മദ്ധ്യപ്രദേശ്, പശ്ചിമ ബീഹാർ, ജാർഖണ്ഡ്, എന്നിവടങ്ങളിൽ കണ്ടുവരുന്നു.
സിന്ദ്, ടീജ് എന്നിവടങ്ങളിലും ഇതേ അനുഷ്ടാനം അനുവർത്തിക്കുന്നു.
ശബ്‌ദോൽപത്തിശാസ്ത്രവും,ഉത്പത്തിയും The fasting women collectively sitting in a circle, while doing Karva Chauth puja, singing song while performing the feris (passing their thalis around in the circle)
കർവ എന്ന വാക്കിനർത്ഥം പാത്രം എന്നാണ്, ചൗഥ് എന്നാൽ ഹിന്ദിയിൽ നാലാമത് എന്നുമാണ് അർത്ഥം.
(വാക്കുകളനുസരിച്ച് ഉത്സവം തുടങ്ങുന്നത് കാർത്തിക മാസത്തിലെ പൂർണചന്ദ്രന് ശേഷമുള്ള നാലാമത്തെ ദിസവമാണ്. )
ഇന്ത്യയുടെ വടക്കുപടിഞ്ഞാറ് ഇടങ്ങളിൽ നിന്നാണ് ഇതിന്റെ ഉത്പത്തി, കൂടാതെ ഇവിടെമാത്രമാണ് അത് ആചരിച്ചുപോരുന്നതും.
മിലിട്ടറി ക്യാമ്പുകളിൽ മുഖൾ ഭരണത്തെ എതിർക്കുവാനായി ഹിന്ദു പട്ടാളക്കാരും പോയിരുന്നു, പക്ഷെ അവർ തന്റെ മക്കളേയും, ഭാര്യയേയും, വിട്ട് യുദ്ധത്തിന് പോകാൻ തയ്യാറായിരുന്നില്ല, ആ സന്ദർഭത്തിൽ അവരുടെ ഭാര്യമാർ പ്രാർത്ഥിച്ച്, പ്രതേക ഭക്ഷണമൊക്കെയൊരുക്കി നല്ല വസ്ത്രമണിഞ്ഞ്, യുദ്ധത്തിന് പോകാനിരിക്കുന്ന നാൾ വരെ തന്റെ ഭർത്താക്കന്മാരോടൊപ്പം കഴിയുന്നതാണ് ഈ ആചാരത്തിന്റെ ഉത്പത്തിയെന്ന് വിശ്വസിക്കുന്നു.
നേരത്തേ യുദ്ധത്തിന് പോയ ഭാര്യമാർ തന്റെ ഭർത്താക്കന്മാരുടെ സംരക്ഷയ്ക്കായി ഈ വേദിയിൽ പങ്കെടുക്കുന്നു.
ഈ ഉത്സവം നടക്കുന്നത് നന്നായി കതിര് വിളയുന്ന സമയത്തായിരുന്നു,(റാബി വിളവെടുപ്പ് അപ്പോൾ മുതലാണ് തുടങ്ങാറ്.)വലിയ മൺചട്ടികളിൽ ധാന്യങ്ങൾ ശേഖരിച്ചിട്ടുണ്ടാവും, അതുകൊണ്ടുതന്നെ അടുത്ത വിതയ്ക്കലിന് നല്ല വിളവെടുക്കാനും, വിത്തിടാനും കഴിയാറുണ്ടായിരുന്നു.
ഈ ഉത്സവത്തിന് മറ്റൊരു ഉത്പത്തി കഥയുമുണ്ട്.
പണ്ട് പെൺകുട്ടികൾ നേരത്തേതന്നെ വിവാഹം കഴിച്ചുപോകുന്ന കാലത്ത്,  മിക്കവാറും ഉൾനാടൻ ഗ്രാമങ്ങളിലായിരിക്കും താമസം.
അതുകൊണ്ടുതന്നെ പുതിയ അന്തരീക്ഷത്തോട് പൊരുത്തപ്പെടുവാൻ ദമ്പതിമാർക്ക് കഴിയണമെന്നില്ല.
കൂടാതെ ഭാര്യ ഭർത്താക്കൻമാർ തമ്മിൽ പല ഒത്തുചേരായ്മകളും ഉണ്ടാകാറുണ്ടായിരുന്നു.
സ്വന്തം അച്ഛനും, അമ്മയും, വീട്ടുകാരുമെല്ലാവരും ദൂരത്തുമായിരിക്കും.
അക്കാലത്ത് ബസ്സും, ഫോണുമൊന്നുമുണ്ടായിരുന്നില്ല.
ജനങ്ങൾക്ക് ദിവസങ്ങളോളം ദൂരേക്ക് നടക്കണമായിരുന്നു.
ഒരിക്കൽ സ്വന്തം വീടുവിട്ടിറങ്ങിയാൽ ആ പെൺകുട്ടി കുറേ കാലങ്ങൾക്ക് ശേഷം മാത്രമെ തിരിച്ചുവരുവാൻ പാടുള്ളു.
അതുകൊണ്ടുതന്നെ എല്ലാം പങ്കുവെക്കുവാനും, പെൺകുട്ടിയുടെ കൂടെ സഹോദരിയോ, കൂട്ടുകാരിയോ, ജീവിതത്തിലേക്ക് വരാറുണ്ട്.
അത് ദൈവ സഹോദരിക്കോ, ദൈവ സുഹൃത്തിനോ തുല്യമാണ്..
ജെറിയാട്രിക്സ് ഇംഗ്ലീഷ് വിലാസം https://ml.wikipedia.org/wiki/Geriatrics
പ്രായമായവരുടെ ആരോഗ്യ പരിരക്ഷയിൽ ശ്രദ്ധ കേന്ദ്രീകരിക്കുന്ന വൈദ്യശാസ്ത്ര ശാഖയാണ് ജെറിയാട്രിക്സ് അഥവാ ജെറിയാട്രിക് മെഡിസിൻ.
പ്രായമായവരിൽ രോഗങ്ങളെയും വൈകല്യങ്ങളെയും തടയുകയും ചികിത്സിക്കുകയും ചെയ്യുന്നതിലൂടെ ആരോഗ്യം പ്രോത്സാഹിപ്പിക്കുകയാണ് ഇതിന്റെ ലക്ഷ്യം.
പ്രായമായ ആളുകളുടെ പരിചരണത്തിൽ വിദഗ്ദ്ധനായ ഒരു ജെറിയാട്രീഷ്യൻ അല്ലെങ്കിൽ ജെറിയാട്രിക് ഫിസിഷ്യൻ്റെ പരിചരണത്തിന് കീഴിൽ വരുന്നതിന് രോഗികൾക്ക് ഒരു നിശ്ചിത പ്രായമില്ല.
മറിച്ച്, ഈ തീരുമാനം നിർണ്ണയിക്കുന്നത് വ്യക്തിഗത രോഗിയുടെ ആവശ്യങ്ങളും ഒരു സ്പെഷ്യലിസ്റ്റിന്റെ ലഭ്യതയുമാണ്.
വയസ്സാകുന്ന പ്രക്രിയയെക്കുറിച്ചുള്ള പഠനമായ ജെറോന്റോളജി , പ്രായമായവരുടെ പരിചരണം ആയ ജെറിയാട്രിക്സ്  എന്നിവ തമ്മിലുള്ള വ്യത്യാസം ശ്രദ്ധിക്കേണ്ടതാണ്.
ഗ്രീക്ക് പദങ്ങളായ γέρων ഗെറോൺ (അർത്ഥം "വൃദ്ധൻ" ),  "വൈദ്യൻ" എന്ന് അർത്ഥം വരുന്ന ιατρός ഇയാത്രൊസ്.
എന്നീ പദങ്ങളിൽ നിന്നാണ് ജെറിയാട്രിക്സ് എന്ന വാക്കുണ്ടായത്.
ജെറിയാട്രിക്സിനെ ചിലപ്പോൾ മെഡിക്കൽ ജെറോന്റോളജി എന്നും വിളിക്കുന്നു.
ഭാവി നോർവേയിലെ ഒരു നഴ്സിംഗ് ഹോമിലെ വൃദ്ധൻ മുതിർന്നവർക്കുള്ള മരുന്നും ജെറിയാട്രിക് മരുന്നും തമ്മിലുള്ള വ്യത്യാസങ്ങൾ
പ്രായമായ വ്യക്തിയുടെ തനതായ ആവശ്യങ്ങളിൽ ശ്രദ്ധ കേന്ദ്രീകരിക്കുന്നതിനാൽ പ്രായപൂർത്തിയായവർക്കുള്ള ചികിത്സയിൽ നിന്ന് ജെറിയാട്രിക്സ് വ്യത്യാസപ്പെട്ടിരിക്കുന്നു.
പ്രായമായ ശരീരം ചെറുപ്പക്കാരുടെ ശരീരത്തിൽ നിന്ന് ഫിസിയോളജിക്കൽ വ്യത്യസ്തമാണ്, വാർദ്ധക്യകാലത്ത് വിവിധ അവയവവ്യവസ്ഥകളുടെ തകർച്ച പ്രകടമാകുന്നു.
മുമ്പത്തെ ആരോഗ്യ പ്രശ്നങ്ങളും ജീവിതശൈലിയും വ്യത്യസ്ത ആളുകളിൽ രോഗങ്ങളുടെയും ലക്ഷണങ്ങളുടെയും വ്യത്യസ്തമായ ഒരു കൂട്ടം സൃഷ്ടിക്കുന്നു.
രോഗലക്ഷണങ്ങളുടെ രൂപം അവയവങ്ങളിൽ അവശേഷിക്കുന്ന ആരോഗ്യകരമായ കരുതൽ ശേഖരത്തെ ആശ്രയിച്ചിരിക്കുന്നു.
ഉദാഹരണത്തിന്, പുകവലിക്കാർ അവരുടെ ശ്വസനവ്യവസ്ഥയുടെ ഫിസിയോളജിക്കൽ റിസർവ് നേരത്തെയും വേഗത്തിലും ഉപയോഗിക്കുന്നു.
ജെറിയാട്രീഷ്യൻമാര വയോജന രോഗങ്ങളും സാധാരണ വാർദ്ധക്യത്തിന്റെ ഫലങ്ങളും തമ്മിൽ വേർതിരിക്കുന്നു.
ഉദാഹരണത്തിന്, വൃക്കസംബന്ധമായ തകരാറുകൾ വാർദ്ധക്യത്തിന്റെ ഭാഗമാകാം, പക്ഷേ  യൂറിനറി ഇൻകോണ്ടിനൻസും വൃക്ക തകരാറും വാർദ്ധക്യസഹജമല്ല.
നിലവിലുള്ള രോഗങ്ങളെ ചികിത്സിക്കാനും ആരോഗ്യകരമായ വാർദ്ധക്യം നേടാനും ജെറിയാട്രീഷ്യൻമാർ ലക്ഷ്യമിടുന്നു.
ഒന്നിലധികം വിട്ടുമാറാത്ത അവസ്ഥകളുടെ പശ്ചാത്തലത്തിൽ രോഗിയുടെ ഏറ്റവും ഉയർന്ന മുൻ‌ഗണനകൾക്കനുസരിച്ച് ആരോഗ്യം സംരക്ഷിക്കുന്നതിലും ജെറിയാട്രീഷ്യൻമാർ ശ്രദ്ധ കേന്ദ്രീകരിക്കുന്നു.
വർദ്ധിച്ച സങ്കീർണ്ണത
അവയവങ്ങളിലെ ഫിസിയോളജിക്കൽ റിസർവ് കുറയുന്നത് പ്രായമായവർക്ക് ചിലതരം രോഗങ്ങൾ ഉണ്ടാക്കുകയും നേരിയ പ്രശ്‌നങ്ങളിൽ നിന്ന് കൂടുതൽ സങ്കീർണതകൾ ഉണ്ടാക്കുകയും ചെയ്യുന്നു (മിതമായ ഗ്യാസ്ട്രോഎന്റൈറ്റിസിൽ നിന്നുള്ള നിർജ്ജലീകരണം പോലുള്ളവ).
ഒന്നിലധികം പ്രശ്നങ്ങൾ കൂടിച്ചേർന്നും വരാം.
പ്രായമായവരിൽ നേരിയ പനി ആശയക്കുഴപ്പമുണ്ടാക്കാം, ഇത് വീഴ്ചയിലേക്കും കൈമുട്ടിന്റെ ഒടിവിലേക്കും നയിച്ചേക്കാം ("തകർന്ന ഹിപ്").
പ്രായമായവർക്ക് മരുന്നുകളിൽ പ്രത്യേക ശ്രദ്ധ ആവശ്യമാണ്.
പ്രായമായ ആളുകൾ പ്രത്യേകിച്ച് പോളിഫാർമസിക്ക് വിധേയരാകുന്നു (ഒന്നിലധികം മരുന്നുകൾ കഴിക്കുന്നു).
ചില പ്രായമായവർക്ക് ഒന്നിലധികം മെഡിക്കൽ വൈകല്യങ്ങളുണ്ട്; ചിലർക്ക് ധാരാളം മരുന്നുകൾ ആവശ്യമായി വരാം .
ഈ പോളിഫാർമസി ഡ്രഗ് ഇൻ്ററാക്ഷൻ്റെയും ഡ്രഗ് റിയാക്ഷൻ്റെയും  അപകടസാധ്യത വർദ്ധിപ്പിക്കും.
ഒരു പഠനത്തിൽ, പ്രായപൂർത്തിയായവർ പ്രിസ്ക്രിപ്ഷൻ, നോൺ-പ്രിസ്ക്രിപ്ഷൻ മരുന്നുകൾ ഒരുമിച്ച് സാധാരണയായി ഉപയോഗിക്കാറുണ്ടെന്ന് കണ്ടെത്തി, ഇതിൽ 25-ൽ 1 വ്യക്തിക്ക് ഡ്രഗ് -ഡ്രഗ് ഇൻ്ററാക്ഷന് സാധ്യതയുണ്ട്.
ഡ്രഗ് മെറ്റബൊളൈറ്റ്സ് കൂടുതലും വൃക്കകളോ കരളോ ഉപയോഗിച്ച് പുറന്തള്ളുന്നു, പ്രായമായവരിൽ ഇതിൽ പ്രശ്നങ്ങൾ ഉണ്ടാകാൻ സാധ്യത ഉള്ളതിനാൽ, മരുന്ന് ക്രമീകരണം ആവശ്യമാണ്.
പ്രായമായവരിൽ രോഗത്തിന്റെ അവതരണം അവ്യക്തവും നിർദ്ദിഷ്ടമല്ലാത്തതുമായിരിക്കാം.
(ഉദാഹരണത്തിന്, ന്യൂമോണിയയിൽ, ചെറുപ്പക്കാരിൽ കാണുന്ന ഉയർന്ന പനിക്കും ചുമയ്ക്കും പകരം പ്രായമായവരിൽ കുറഞ്ഞ ഗ്രേഡ് പനി മാത്രമേ ഉണ്ടാകു എന്നതിനാൽ ആശയക്കുഴപ്പം ഉണ്ടാകാം.) ചില പ്രായമായ ആളുകൾക്ക് അവരുടെ ലക്ഷണങ്ങളെ വാക്കുകളിൽ വിവരിക്കാൻ പ്രയാസമാണ്, പ്രത്യേകിച്ചും രോഗം ആശയക്കുഴപ്പമുണ്ടാക്കുന്നുവെങ്കിൽ അല്ലെങ്കിൽ അവർക്ക് വൈജ്ഞാനിക വൈകല്യമുണ്ടെങ്കിൽ.
ഡെറിലിയം പോലുള്ള പ്രശ്നം പ്രായമായവരിൽ മലബന്ധം പോലുള്ള ഒരു ചെറിയ പ്രശ്‌നങ്ങൾ മൂലമൊ അല്ലെങ്കിൽ ഹൃദയാഘാതം പോലെ ഗുരുതരവും ജീവന് ഭീഷണിയുമായതോ ആയ പ്രശ്നങ്ങൾ മൂലമോ ആകാം.
മൂലകാരണം കണ്ടെത്താൻ കഴിയുമെങ്കിൽ ഈ പ്രശ്‌നങ്ങളിൽ പലതും ചികിത്സിക്കാവുന്നവയാണ് ജെറിയാട്രിക് ജയൻ്റ്സ്സ്
പ്രായമായവരിൽ പ്രത്യക്ഷപ്പെടുന്ന വൈകല്യത്തിന്റെ പ്രധാന വിഭാഗങ്ങളാണ് ജെറിയാട്രിക് ജയൻ്റ്സ് എന്ന് വിളിക്കപ്പെടുന്നത്.
അചഞ്ചലത, അസ്ഥിരത, അജിതേന്ദ്രിയത്വം, ബുദ്ധിശക്തി / ഓർമ്മ പ്രശ്നങ്ങൾ എന്നിവ ഇതിൽ ഉൾപ്പെടുന്നു.
വാർദ്ധക്യത്തിനൊപ്പം മസിൽ മാസ് കുറയുന്ന സാർകോപീനിയ, വയോജന ജനസംഖ്യയിലെ അപകടസാധ്യത, അസ്ഥിരത, അചഞ്ചലത, വൈകല്യം എന്നിവയ്ക്ക് ഒരു പ്രധാന കാരണമാണ്.
കാഴ്ചവൈകല്യവും കേൾവി പ്രശ്നങ്ങളും പ്രായമായവരിൽ സാധാരണയുണ്ടാകുന്ന വിട്ടുമാറാത്ത പ്രശ്നങ്ങളാണ്.
ശ്രവണ പ്രശ്നങ്ങൾ സാമൂഹിക ഒറ്റപ്പെടലിനും വിഷാദത്തിനും ആശ്രയത്വത്തിനും ഇടയാക്കും.
ഇത് മൂലം വ്യക്തിക്ക് മറ്റ് ആളുകളുമായി സംസാരിക്കാനോ ടെലിഫോണിലൂടെ വിവരങ്ങൾ സ്വീകരിക്കാനോ ബാങ്കിലോ സ്റ്റോറിലോ ഒരു വ്യക്തിയുമായി സംസാരിക്കുന്നത് പോലുള്ള ലളിതമായ ഇടപാടുകളിൽ ഏർപ്പെടാനോ കഴിയില്ല.
കാഴ്ച പ്രശ്‌നങ്ങൾ‌ വീഴ്ചയിലേക്ക് നയിക്കുന്നു, രേഖാമൂലമുള്ള നിർദ്ദേശങ്ങൾ‌ വായിക്കാൻ‌ കഴിയാത്തതിനാൽ‌ മരുന്ന്‌ തെറ്റായി എടുക്കുന്നു എന്നിങ്ങനെ മറ്റ് പ്രശ്നങ്ങളും ഉണ്ട്.
പ്രായോഗിക ആശങ്കകൾ
പ്രവർത്തനപരമായ കഴിവുകൾ, സ്വാതന്ത്ര്യം, ജീവിതനിലവാരം എന്നിവ ജെറിയാട്രീഷ്യൻസിനും അവരുടെ രോഗികൾക്കും വളരെയധികം ആശങ്കയുണ്ടാക്കുന്നു.
പ്രായമായ ആളുകൾ പൊതുവെ കഴിയുന്നിടത്തോളം സ്വതന്ത്രമായി ജീവിക്കാൻ ആഗ്രഹിക്കുന്നു, അതിന് സ്വയം പരിചരണത്തിലും ദൈനംദിന ജീവിതത്തിലെ മറ്റ് പ്രവർത്തനങ്ങളിലും ഏർപ്പെടാൻ അവർക്ക് കഴിയേണ്ടതുണ്ട്.
ഒരു ജ്റിയാട്രീഷ്യന് മുതിർന്നവർക്കുള്ള പരിചരണ ഓപ്ഷനുകളെക്കുറിച്ചുള്ള വിവരങ്ങൾ നൽകാൻ കഴിഞ്ഞേക്കാം, കൂടാതെ ആളുകളെ ഹോം കെയർ സേവനങ്ങൾ, വിദഗ്ദ്ധരായ നഴ്സിംഗ്  സൌകര്യങ്ങൾ, ഹോസ്പിസ് എന്നിവയിലേക്ക് ഉചിതമായ രീതിയിൽ നിർദ്ദേശിക്കാനും കഴിയും.
ഉപവിഭാഗങ്ങളും അനുബന്ധ സേവനങ്ങളും
പ്രായമായവരിൽ സാധാരണയായി കാണപ്പെടുന്ന ചില രോഗങ്ങൾ ചെറുപ്പക്കാരിൽ അപൂർവമാണ്, ഉദാ.
ഡിമെൻഷ്യ, ഡിലൈറിയം, ഫാൾസ്.
സൊസൈറ്റികൾ‌ വികസിക്കുന്നതിന് അനുസരിച്ച്‌ ജെറിയാട്രിക്സുമായി ബന്ധപ്പെട്ട നിരവധി സേവനങ്ങൾ‌ ഉയർന്നുവന്നു.
മെഡിക്കൽ കാർഡിയോജറിയാട്രിക്സ് ജെറിയാട്രിക് ദന്തിസ്ട്രി ജെറിയാട്രിക് ഡെർമറ്റോളജി ജെറിയാട്രിക് ഡയഗ്നോസ്റ്റിക് ഇമേജിംഗ് ജെറിയാട്രിക് എമർജൻസി മെഡിസിൻ ജെറിയാട്രിക് നെഫ്രോളജി ജെറിയാട്രിക് ന്യൂറോളജി ജെറിയാട്രിക് ഓങ്കോളജി ജെറിയാട്രിക് ശാരീരിക പരിശോധന പ്രത്യേകിച്ചും ഫിസിഷ്യൻമാർക്കും ഫിസിഷ്യൻ അസിസ്റ്റന്റുമാർക്കും.
ജെറിയാട്രിക് സൈക്യാട്രി അല്ലെങ്കിൽ സൈക്കോജെറിയാട്രിക്സ് ( ഡിമെൻഷ്യ , ഡെലിറിയം, ഡിപ്രഷൻ , മറ്റ് മാനസിക വൈകല്യങ്ങൾ എന്നിവയിൽ ശ്രദ്ധ കേന്ദ്രീകരിന്നു) ജെറിയാട്രിക് പബ്ലിക് ഹെൽത്ത് അല്ലെങ്കിൽ പ്രിവന്റീവ് ജെറിയാട്രിക്സ് വയോജന പുനരധിവാസം ജെറിയാട്രിക് റൂമറ്റോളജി (പ്രായമായവരിലെ സന്ധികൾ, മൃദുവായ ടിഷ്യു എന്നിവയിലെ തകരാറുകൾ എന്നിവയിൽ ശ്രദ്ധ കേന്ദ്രീകരിക്കുന്നു) ജെറിയാട്രിക് സെക്സോളജി (പ്രായമായവരിലെ ലൈംഗികതയിൽ ശ്രദ്ധ കേന്ദ്രീകരിക്കുക) ജെറിയാട്രിക് സബ്സ്പെഷ്യാലിറ്റി മെഡിക്കൽ ക്ലിനിക്കുകൾ (ജെറിയാട്രിക് ആന്റികോഗുലേഷൻ ക്ലിനിക്, ജെറിയാട്രിക് അസസ്മെന്റ് ക്ലിനിക്, ഫാൾസ് ആൻഡ് ബാലൻസ് ക്ലിനിക്, കോണ്ടിനെൻസ് ക്ലിനിക്, പാലിയേറ്റീവ് കെയർ ക്ലിനിക്, വയോജന പെയിൻ ക്ലിനിക്, കോഗ്നിഷൻ, മെമ്മറി ഡിസോർഡേഴ്സ് ക്ലിനിക്) ശസ്ത്രക്രിയ ഓർത്തോജറിയാട്രിക്സ് (ഓർത്തോപീഡിക് ശസ്ത്രക്രിയ, ഓസ്റ്റിയോപൊറോസിസ് , പുനരധിവാസം എന്നിവയിൽ ശ്രദ്ധ കേന്ദ്രീകരിക്കുന്നു).
ജെറിയാട്രിക് കാർഡിയോത്തോറാസിക് സർജറി ജെറിയാട്രിക് യൂറോളജി ജെറിയാട്രിക് ഒട്ടോളറിംഗോളജി ജെറിയാട്രിക് ജനറൽ സർജറി ജെറിയാട്രിക് ട്രോമ ജെറിയാട്രിക് ഗൈനക്കോളജി ജെറിയാട്രിക് ഒഫ്താൽമോളജി മറ്റ് ജെറിയാട്രിക്സ് ഉപവിഭാഗങ്ങൾ ജെറിയാട്രിക് അനസ്തേഷ്യ (പ്രായമായവരുടെ അനസ്തേഷ്യ, പെരിയോപ്പറേറ്റീവ് കെയർ എന്നിവയിൽ ശ്രദ്ധ കേന്ദ്രീകരിക്കുന്നു) ജെറിയാട്രിക് ഇന്റൻസീവ് കെയർ യൂണിറ്റ് : (ഗുരുതരമായ രോഗികളായ പ്രായമായവർക്കായി സമർപ്പിച്ചിരിക്കുന്ന ഒരു പ്രത്യേക തരം തീവ്രപരിചരണ വിഭാഗം ) ജെറിയാട്രിക് നഴ്സിംഗ് (പ്രായമായ രോഗികളുടെയും പ്രായമായവരുടെയും നഴ്സിംഗിൽ ശ്രദ്ധ കേന്ദ്രീകരിക്കുന്നു).
ജെറിയാട്രിക് നൂട്രീഷ്യൻ ജെറിയാട്രിക് ഒക്യുപേഷണൽ തെറാപ്പി ജെറിയാട്രിക് പെയിൻ മാനേജ്മെന്റ് ജെറിയാട്രിക് ഫാർമസി ജെറിയാട്രിക് ഫിസിക്കൽ തെറാപ്പി ജെറിയാട്രിക് പോഡിയാട്രി ജെറിയാട്രിക് സൈക്കോളജി ജെറിയാട്രിക് സ്പീച്ച്-ലാംഗ്വേജ് പാത്തോളജി (ഡിസ്ഫാഗിയ, സ്ട്രോക്ക്, അഫാസിയ, ട്രോമാറ്റിക് ബ്രെയിൻ ഇൻജുറി പോലുള്ള ന്യൂറോളജിക്കൽ ഡിസോർഡേഴ്സിൽ ശ്രദ്ധ കേന്ദ്രീകരിക്കുന്നു) ജെറിയാട്രിക് മാനസികാരോഗ്യ കൗൺസിലർ / സ്പെഷ്യലിസ്റ്റ് (വിലയിരുത്തലിനേക്കാൾ കൂടുതൽ ചികിത്സയിൽ ശ്രദ്ധ കേന്ദ്രീകരിക്കുന്നു) ജെറിയാട്രിക് ഓഡിയോളജി ചരിത്രം
പരമ്പരാഗത ഇന്ത്യൻ വൈദ്യശാസ്ത്ര സമ്പ്രദായമായ ആയുർവേദത്തിലെ എട്ട് ശാഖകളിലൊന്നായ ജര അല്ലെങ്കിൽ രസായനം ജെറിയാട്രിക്സിന് സമാനമാണ്.
അകാല വാർദ്ധക്യം മൂലമുണ്ടാകുന്ന ക്ഷീണവും ശാരീരിക ക്ഷീണവും മോശം ഭക്ഷണക്രമത്തിന്റെ ഫലമായി ഉണ്ടാകുന്നുവെന്ന് ചരകൻ വിശേഷിപ്പിച്ചു.
പ്രായമായ രോഗികൾ അമിതമായ ശാരീരികമോ മാനസികമോ ആയ ബുദ്ധിമുട്ട് ഒഴിവാക്കുകയും ഭാരം കുറഞ്ഞതും എന്നാൽ പോഷകസമൃദ്ധവുമായ ഭക്ഷണം കഴിക്കുകയും ചെയ്യണമെന്ന് ചരക സംഹിത ശുപാർശ ചെയ്യുന്നു.
ബൈസന്റൈൻ സാമ്രാജ്യത്തിലെ നിരവധി വൈദ്യന്മാർ ജെറിയാട്രിക്സ് പഠിച്ചിട്ടുണ്ട്, അമീഡയിലെ ആറ്റിയസ് പോലുള്ള ഡോക്ടർമാർ ഈ മേഖലയിൽ വിദഗ്ധരായിരുന്നു.
ശരീര കോശങ്ങളിലെ ഈർപ്പം നഷ്ടപ്പെടുന്നതുമൂലം ഉണ്ടാകുന്ന മാരസ്മസ്സിന്റെ സ്വാഭാവികവും അനിവാര്യവുമായ രൂപമായാണ് വാർദ്ധക്യ പ്രക്രിയയെ ട്രാലെസിലെ അലക്സാണ്ടർ വീക്ഷിച്ചത്.
ഏഷ്യസിന്റെ കൃതികൾ വാർദ്ധക്യത്തിന്റെ മാനസികവും ശാരീരികവുമായ ലക്ഷണങ്ങളെ വിവരിക്കുന്നു.
തിയോഫിലസ് പ്രോട്ടോസ്പതാരിയസ്, ജോവാൻസ് ആക്റ്റുവാരിയസ് എന്നിവരും അവരുടെ മെഡിക്കൽ പ്രവർത്തനങ്ങളിൽ ഈ വിഷയം ചർച്ച ചെയ്തു.
ബൈസന്റൈൻ ഡോക്ടർമാർ സാധാരണയായി ഒറിബാസിയസിന്റെ കൃതികൾ പരാമർശിച്ച് പ്രായമായ രോഗികൾ "ചൂടും ഈർപ്പവും" നൽകുന്ന ഭക്ഷണങ്ങൾ അടങ്ങിയ ഭക്ഷണം കഴിക്കാൻ ശുപാർശ ചെയ്യുകയും ചെയ്തു.
പതിവായി കുളിക്കുക, മസാജ് ചെയ്യുക, വിശ്രമിക്കുക, തീവ്രത കുറഞ്ഞ വ്യായാമങ്ങൾ ചെയ്യുക എന്നിവയും അവർ ശുപാർശ ചെയ്തു.
1025-ൽ അവിസെന്ന എഴുതിയ ദി കാനൻ ഓഫ് മെഡിസിനിൽ , എന്തുകൊണ്ട് "പഴയ ആളുകൾക്ക് ധാരാളം ഉറക്കം ആവശ്യമാണ്", അവരുടെ ശരീരത്തെ എണ്ണയിൽ അഭിഷേകം ചെയ്യേണ്ടത് എങ്ങനെയാണ് എന്നും മറ്റും വിശദീകരിക്കുകയും, നടത്തം അല്ലെങ്കിൽ കുതിരസവാരി പോലുള്ള വ്യായാമങ്ങൾ നിർദ്ദേശിക്കുകയും ചെയ്തിരുന്നു.
കാനൺ തീസിസ് മൂന്നിൽ പ്രായമായവർക്കുള്ള ഭക്ഷണക്രമം വിശദീകരിക്കുകയും ചെയ്തിരുന്നു.
അറബ് വൈദ്യനായ അൽജിസാർ (സിർക്ക 898–980) പ്രായമായവരുടെ മരുന്നും ആരോഗ്യവും സംബന്ധിച്ച് ഒരു പുസ്തകം എഴുതി.
ഉറക്ക തകരാറുകളെക്കുറിച്ചും മറന്നുപോകുന്നതിനെക്കുറിച്ചും ഓർമ്മ എങ്ങനെ ശക്തിപ്പെടുത്താം എന്നതിനെക്കുറിച്ചും ഉള്ള പുസ്തകങ്ങളും, മരണകാരണങ്ങളെക്കുറിച്ചുള്ള ഒരു പ്രബന്ധവും അദ്ദേഹം എഴുതി.
ഒൻപതാം നൂറ്റാണ്ടിലെ മറ്റൊരു അറബ് വൈദ്യൻ, നെസ്റ്റോറിയൻ ക്രിസ്ത്യൻ പണ്ഡിതൻ ഹുനെൻ ഇബ്നു ഇഷാക്കിന്റെ മകൻ ഇഷാഖ് ഇബ്നു ഹുനെൻ (മരണം 910), മറന്നുപോകുന്നതിനെക്കുറിച്ചുള്ള ഗ്രന്ഥം ആയ Treatise on Drugs for Forgetfulness എഴുതി.
ജോർജ്ജ് ഡേ 1849 ൽ ജെറിയാട്രിക് മെഡിസിൻ വിഷയത്തെക്കുറിച്ചുള്ള ആദ്യത്തെ പ്രസിദ്ധീകരണങ്ങളിലൊന്നായ ഡിസീസസ് ഓഫ് അഡ്വാൻസ്ഡ് ലൈഫ് പ്രസിദ്ധീകരിച്ചു.
ആദ്യത്തെ ആധുനിക ജെറിയാട്രിക് ഹോസ്പിറ്റൽ സെർബിയയിലെ ബെൽഗ്രേഡിൽ 1881 ൽ ഡോക്ടർ ലാസ ലസാരെവിക് സ്ഥാപിച്ചു.
ജെറിയാട്രിക്സ് എന്ന പദം 1909-ൽ മൌണ്ട് സിനായി ഹോസ്പിറ്റൽ ഔട്ട്‌പേഷ്യന്റ് ഡിപ്പാർട്ട്‌മെന്റ് (ന്യൂയോർക്ക് സിറ്റി) മുൻ ചീഫും അമേരിക്കയിലെ ജെറിയാട്രിക്സിന്റെ പിതാവുമായ ഡോ. ഇഗ്നാറ്റ്സ് ലിയോ നാഷർ നിർദ്ദേശിച്ചു.
ജെറിയാട്രീഷ്യൻ പരിശീലനം ഇന്ത്യ
ഇന്ത്യയിൽ, ജെറിയാട്രിക്സ് താരതമ്യേന പുതിയ സ്പെഷ്യാലിറ്റിയാണ്.
എം‌ബി‌ബി‌എസിന്റെ (ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി) 5.5 വർഷത്തെ ബിരുദ പരിശീലനം പൂർത്തിയാക്കിയതിന് ശേഷം ജെറിയാട്രിക്സിൽ മൂന്ന് വർഷത്തെ പോസ്റ്റ് ഗ്രാജുവേറ്റ് റെസിഡൻസി (എംഡി) പരിശീലനത്തിൽ ചേരാം.
നിർഭാഗ്യവശാൽ, ഇന്ത്യയിൽ എട്ട് പ്രധാന സ്ഥാപനങ്ങൾ മാത്രമാണ് ജെറിയാട്രിക് മെഡിസിനിലും തുടർന്നുള്ള പരിശീലനത്തിലും എംഡി നൽകുന്നത്.
ചില സ്ഥാപനങ്ങളിലെ പരിശീലനം ജെറിയാട്രിക് മെഡിസിൻ ഡിപ്പാർട്ട്മെന്റിൽ എക്സ്ക്ലൂസീവ് ആണ്, എന്നാൽ ചില സ്ഥാപനങ്ങളിൽ ഇന്റേണൽ മെഡിസിൻ, സബ് സ്പെഷ്യാലിറ്റികൾ എന്നിവയിൽ 2 വർഷത്തെ പരിശീലനത്തെ തുടർന്ന് ജെറിയാട്രിക് മെഡിസിനിൽ ഒരു വർഷത്തെ പ്രത്യേക പരിശീലനം നൽകുന്നു.
എത്തിക്കൽ, മെഡിക്കോലീഗൽ പ്രശ്നങ്ങൾ
പ്രായമായവർക്ക് ചിലപ്പോൾ സ്വയം തീരുമാനമെടുക്കാൻ കഴിയില്ല.
വാർദ്ധക്യസഹജമായ രോഗികൾക്ക് ഉചിതമായതും ആവശ്യമായതുമായ സേവനങ്ങൾ നൽകുമ്പോൾ അവരുടെ സ്വകാര്യതയെ മാനിക്കണം.
വസ്തുതകൾ മനസിലാക്കുന്നതിനും തീരുമാനങ്ങൾ എടുക്കുന്നതിനും രോഗിക്ക് നിയമപരമായ ഉത്തരവാദിത്തവും കഴിവും ഉണ്ടോ എന്ന് അവർ പരിഗണിക്കണം.
മുതിർന്നവരെ ശാരീരികമായും സാമ്പത്തികമായും, വൈകാരികമായും, ലൈംഗികമായുമെല്ലാം പീഡിപ്പിക്കുന്നത് എൽഡർ അബ്യൂസിന്റെ പരിധിയിൽ വരും.
മതിയായ പരിശീലനം, സേവനങ്ങൾ, പിന്തുണ എന്നിവ ഇത്തരം സാഹചര്യങ്ങൾക്കുള്ള സാധ്യത കുറയ്ക്കും, അതേപോലെ ശരിയായ ശ്രദ്ധ നൽകുന്നത് പ്രശ്നങ്ങൾ തിരിച്ചറിയുന്നതിനും സഹായിക്കും.
സ്വയം കാര്യങ്ങൾ ചെയ്യാൻ കഴിയാത്ത പ്രായമായ ആളുകളെ പരിപാലിക്കാൻ   നിയമപരമായ രക്ഷാകർതൃത്വം അല്ലെങ്കിൽ കൺസർവേറ്റർഷിപ്പ് ശുപാർശചെയ്യാം.
അവലംബം ഗ്രന്ഥസൂചിക സൊസൈറ്റി ഓഫ് സർട്ടിഫൈഡ് സീനിയർ അഡ്വൈസർസ് (2009).
വർക്കിങ് വിത്ത് സീനിയർസ് ഹെൽത്ത്, ഫിനാൻഷ്യൽ ആൻഡ് സോഷ്യൽ ഇഷ്യൂസ് കൂടുതൽ വായനയ്ക്ക് പുറം കണ്ണികൾ മെർക്ക് മാനുവൽ ഓഫ് ജെറിയാട്രിക്സ് മിനിമം ജെറിയാട്രിക് കോമ്പറ്റൻസികൾ - ജെറിയാട്രിക് ഓൺലൈൻ വിദ്യാഭ്യാസത്തിന്റെ പോർട്ടൽ Archived 2012-04-25 at the Wayback Machine .
ഹെൽത്ത്-ഇ.
യു പോർട്ടൽ Archived 2010-08-19 at the Wayback Machine .
യൂറോപ്യൻ യൂണിയനിലെ പ്രായമായവരുടെ പരിചരണം അമേരിക്കൻ ജെറിയാട്രിക്സ് സൊസൈറ്റി
ജെറേമി ബെൻതാം ഇംഗ്ലീഷ് വിലാസം https://ml.wikipedia.org/wiki/Jeremy_Bentham
ബ്രിട്ടീഷ് തത്വചിന്തകനും ,സാമൂഹിക നവോത്ഥാനപ്രവർത്തകനും ജഡ്ജിയുമായിരുന്നു ജെറേമി ബെൻതാം ( / ˈ b ɛ n θ əm / ; 15 February [ O.S. 4 February ] 1748 – 6 June 1832) .
ആധുനിക ഉപഭോഗസിദ്ധാന്തത്തിന്റെ സ്ഥാപകനാണ്‌ അദ്ദേഹം.
ബെൻതാം ആംഗ്ലോ-അമേരിക്കൻ തത്ത്വചിന്താനിയമത്തിന്റെ മുൻനിര പ്രവർത്തകരിലൊരാളാണ്‌ അദ്ദേഹം.
ഇദ്ദേഹത്തിന്റെ ചിന്തകൾ സമൂഹത്തിന്റെ ക്ഷേമത്തിന്റെ വളർച്ചക്ക് കാരണമായി.
വ്യക്തിപരവും സാമ്പത്തിക സ്വാതന്ത്യത്തിനും, പള്ളികളും സംസ്ഥാനങ്ങളുടെ തമ്മിലെ വിഭജനത്തിനും അഭിപ്രായ സ്വാതന്ത്യത്തിനും സ്ത്രീകളുടെ തുല്യതയ്ക്കും വിവാഹവേർപിരിയുന്നതിനുള്ള സ്വാതന്ത്ര്യത്തിനും സ്വവർഗ്ഗ്ലലൈഗീകതയ്ക്കും വേണ്ടി വാദിച്ചു .
അടിമത്ത നിരോധനത്തിനും മരണശിക്ഷക്കും കുട്ടികളുടെ ഉൽപ്പടെ ശാരീരിക ശിക്ഷകൾ ഒഴിവാക്കണമെന്ന് ഇദ്ദേഹം പറഞ്ഞിരുന്നു.
ഈ അടുത്ത കാലങ്ങളിൽ അദ്ദേഹത്തെ മ്ര്ഗങ്ങളുടെ നിയമത്തിന്‌ വാദിച്ച ആദ്യകാല വക്കീലായി അറിയപ്പെടുന്നു .
ഇദ്ദേഹം വ്യക്തിയവകാശങ്ങൾക്ക് വേണ്ടി ശക്തമായി വാദിച്ചു.
ഇദ്ദേഹം സ്വാഭാവിക നിയമത്തിനുംnatural law സ്വാഭാവിക അവകാശങ്ങൾക്ക് എതിരായിരുന്നു.
അവയെ പടിവാതിലിലിരിക്കുന്ന വിഡ്ഢിത്തം (nonsence upon stilts) എന്നാണ്‌ അദ്ദേഹം വിശേഷിപ്പിച്ചത് .
അവലംബം സ്രോതസ്സുകൾ {{ cite journal }} : Invalid | ref=harv ( help ) {{ cite journal }} : Cite journal requires | journal= ( help ) ; Invalid | ref=harv ( help ) {{ cite book }} :  CS1 maint: location missing publisher ( link ) {{ cite book }} : External link in | chapterurl= ( help ) ; Invalid | ref=harv ( help ) ; Unknown parameter | chapterurl= ignored ( | chapter-url= suggested) ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) Available online McStay, A. Privacy and Philosophy: New Media and Affective Protocol .
New York: Peter Lang.
ISBN 978-1-4331-1898-2 pb Archived 2014-09-03 at the Wayback Machine .
{{ cite book }} :  CS1 maint: location missing publisher ( link ) {{ cite encyclopedia }} : Invalid | ref=harv ( help ) പുറത്തേക്കുള്ള വഴികൾ Jeremy Bentham എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about ജെറേമി ബെൻതാം at Internet Archive ജെറേമി ബെൻതാം public domain audiobooks from LibriVox Jeremy Bentham, "Critique of the Doctrine of Inalienable, Natural Rights" , in Anarchical Fallacies , vol.
2 of Bowring (ed.), Works , 1843.
Jeremy Bentham, "Offences Against One's Self: Paederasty" , c. 1785, free audiobook from LibriVox .
The Bentham Project Archived 2007-02-10 at the Wayback Machine .
at University College London.
Includes a history Archived 2007-02-10 at the Wayback Machine .
and a FAQ Archived 2010-04-20 at the Wayback Machine .
on the Auto-Icon, and details of Bentham's will.